**ROMÂNIA**

**JUDEȚUL VRANCEA**

**CONSILIUL JUDETEAN**

**Serviciul Control, Managementul Calității și Transport**

**Compartimentul Autoritatea Județeană de Transport**

Nr. 13698/25.07.2024

**Se aprobă,**

**pentru Președinte**

**Vicepreședinte**

**Ionel Cel-Mare**

## **REFERAT**

**privind****:** aprobarea valorii unitare lei/kilometru aferentă sumei forfetare lunare și aprobarea sumei forfetare pe zi, acordată elevilor din județul Vrancea care sunt școlarizați în altă localitate decât cea de domiciliu și nu beneficiază de existența serviciului de transport public, în anul școlar 2024-2025

În conformitate cu prevederile art. 83 alin.(1) din Legea învățământului preuniversitar nr.198/2023, elevii din învățământul preuniversitar acreditat/autorizat, beneficiază de gratuitate, în condițiile legii, la serviciile publice de transport public local, metropolitan şi judeţean, pe tot parcursul anului școlar, în scopul asigurării dreptului la educație.

În aplicarea acestor dispoziții, Guvernul României a adoptat Hotărârea nr. 810 din 8 septembrie 2023 pentru aprobarea normelor metodologice privind acordarea facilităților de transport pentru elevi, potrivit căreia consiliile județene adoptă hotărâri prin care stabilesc valoarea unitară lei/kilometru aferentă sumei forfetare și suma forfetară pe zi aferentă fiecărei tranșe de 1 kilometru pe o distanță de la 1 la 50 de kilometri de care beneficiază, pe durata cursurilor școlare, elevii care nu pot fi școlarizați în satul, comuna, orașul sau municipiul de domiciliu şi nu beneficiază de existența serviciilor de transport public, transport de tip curse școlare, organizat în condițiile prevăzute la art. 83 alin. (11) din Legea nr. 198/2023, cu modificările ulterioare, şi nici de transport cu mijloacele de transport aparținând unităților de învățământ sau consiliilor locale, în vederea asigurării dreptului la educație.

Așadar, pentru zonele care nu dispun de serviciul de transport public sau de mijloace de transport aparținând unităților de învățământ și unităților administrativ teritoriale se acordă elevilor o sumă forfetară lunară.

Suma forfetară de care beneficiază fiecare elev se stabilește pe baza valorii unitare lei/kilometru înmulțită cu numărul de kilometri parcurși zilnic între domiciliu/reședință şi unitatea de învățământ şi numărul de zile de cursuri din luna de analiză.

Valoarea unitară lei/km aferentă sumei forfetare se stabilește anual de către consiliul judeţean ca medie a tarifelor medii lei/km/loc, inclusiv TVA, prevăzute în fișele de fundamentare ale tarifelor în vigoare, aferente tuturor traseelor şi/sau grupelor de trasee din toate contractele de servicii publice de transport rutier judeţean de persoane atribuite de către consiliul judeţean.

Concomitent cu stabilirea valorii unitare lei/km, consiliile județene stabilesc şi suma forfetară pe zi aferentă fiecărei tranșe de 1 kilometru pe o distanță de la 1 la 50 de kilometri, prin înmulțirea valorii unitare lei/km cu distanța dus-întors dintre domiciliul/reședința elevului şi unitatea de învățământ.

Decontarea costurilor pentru facilitățile de transport acordate elevilor se face de la bugetul de stat, prin bugetul Ministerului Educației.

Conform art. 4 alin.(2) din Anexa nr. 2 la Hotărârea Guvernului nr. 810/2023 pentru aprobarea Normelor metodologice privind acordarea facilităților de transport pentru elevi, până la data de 31 august a fiecărui an, consiliile județene adoptă hotărâri prin care stabilesc valoarea unitară lei/kilometru aferentă sumei forfetare, cu avizul conform al Autorității Naționale de Reglementare pentru Serviciile Comunitare de Utilități Publice, denumită în continuare ANRSC.

Astfel, prin Avizul conform nr. 8295/24.07.2024 emis de ANRSC s-a avizat:

- valoarea unitară de 0,37 lei/kilometru, inclusiv TVA, aferentă sumei forfetare lunare, stabilită pe baza tarifelor medii lei/km/loc aprobate de către Consiliul Județean Vrancea, aferente tuturor traseelor/grupelor de trasee care fac obiectul contractelor de delegare a gestiunii serviciului public de transport rutier județean de persoane, atribuite prin procedurile prevăzute în legislația achizițiilor publice;

- suma forfetară pe zi de care beneficiază, în anul școlar 2024-2025, fiecare elev din județul Vrancea care este școlarizat în altă localitate decât cea de domiciliu și nu beneficiază de existența serviciilor de transport public corespunzătoare fiecărei tranșe de 1 km pe distanța dus-întors de la 1 la 50 de km dintre domiciliu/reședința elevului și unitatea de învățământ, conform tabelului centralizator de mai jos.



Pentru distanțele de peste 50 de kilometri, se suplimentează suma forfetară (lei/zi) aferentă distanței de 50 de kilometri cu suma forfetară (lei/zi) corespunzătoare kilometrilor în plus.

În ceea ce privește cadrul legal, acesta este prevăzut la art. 4 alin. (2) – alin. (58) din Anexa nr. 2 la Normele metodologice privind acordarea gratuității la transportul public rutier local şi metropolitan rutier, transportul public rutier judeţean şi interjudețean pentru elevi, aprobate prin H.G. nr. 810/2023, cu modificările și completările ulterioare :

*(2) Până la data de 31 august a fiecărui an, consiliile județene adoptă hotărâri prin care stabilesc valoarea unitară lei/kilometru aferentă sumei forfetare, cu avizul conform al Autorității Naționale de Reglementare pentru Serviciile Comunitare de Utilități Publice, denumită în continuare ANRSC.*

*(4) Suma forfetară de care beneficiază fiecare elev se stabilește pe baza valorii unitare lei/kilometru înmulțită cu numărul de kilometri parcurși zilnic între domiciliu/reședință şi unitatea de învățământ şi numărul de zile de cursuri din luna de analiză.*

*(5) Asigurarea sumelor forfetare se face pe baza tarifelor aprobate de consiliile județene.*

*(51) Valoarea unitară lei/km aferentă sumei forfetare se stabilește anual de către consiliul judeţean ca medie a tarifelor medii lei/km/loc, inclusiv TVA, prevăzute în fișele de fundamentare ale tarifelor în vigoare, aferente tuturor traseelor şi/sau grupelor de trasee din toate contractele de servicii publice de transport rutier judeţean de persoane atribuite de către consiliul judeţean.*

*(52) Concomitent cu stabilirea valorii unitare lei/km, consiliile județene stabilesc şi suma forfetară pe zi aferentă fiecărei tranșe de 1 kilometru pe o distanță de la 1 la 50 de kilometri, prin înmulțirea valorii unitare lei/km cu distanța dus-întors dintre domiciliul/reședința elevului şi unitatea de învățământ.*

*(53) Consiliile județene care nu au finalizat nicio procedură de atribuire a contractelor de servicii publice de transport rutier judeţean de persoane, în conformitate cu prevederile Regulamentului (CE) nr. 1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului, cu modificările şi completările ulterioare, adoptă hotărâri prin care aprobă valoarea unitară lei/km aferentă sumei forfetare la nivelul valorii unitare medii la nivel național lei/km comunicate de către ANRSC.*

*(54) Valoarea unitară medie la nivel național lei/km se calculează de către ANRSC ca medie a valorilor unitare lei/km stabilite de către consiliile județene conform prevederilor alin. (51) şi se publică pe site-ul instituției, cu cel puțin 5 zile lucrătoare înainte de expirarea termenului prevăzut la alin. (2) sau la alin. (3), după caz.*

*(55) Consiliile județene solicită avizul conform al ANRSC atât pentru valoarea unitară lei/km aferentă sumei forfetare lunare, cât şi pentru suma forfetară pe zi, cu cel puțin 5 zile lucrătoare înainte de expirarea termenului prevăzut la alin. (2) sau la alin. (3), după caz.*

*(56) ANRSC emite avizul conform în termen de 2 zile lucrătoare de la solicitarea consiliului judeţean, însoțită de o documentație care cuprinde următoarele documente:*

*a)tabel centralizator cu toate tarifele medii lei/km/loc aferente tuturor traseelor/grupelor de trasee atribuite, în cazul în care consiliul judeţean are încheiate contracte de servicii publice de transport rutier judeţean;*

*b)tabel centralizator cu suma forfetară pe zi calculată pe distanța dus-întors de la 1 la 50 kilometri dintre domiciliul/reședința elevului şi unitatea de învățământ.*

*(57) Consiliile județene iau toate măsurile administrative necesare pentru adoptarea hotărârii de aprobare a valorii unitare lei/km şi a sumei forfetare pe zi în termenul prevăzut la alin. (2) sau la alin. (3), după caz.*

*(58) La orice atribuire a unui contract de servicii publice de transport rutier judeţean de persoane survenită după adoptarea hotărârii prin care a fost aprobată valoarea unitară lei/km şi suma forfetară pe zi aferentă sumei forfetare lunare, consiliile județene transmit către inspectoratele școlare, în termen de cel mult 2 zile lucrătoare de la data începerii contractului, lista actualizată a rutelor pentru care se asigură transport public.*

În același sens art. 83 alin. (8) din Legea învățământului preuniversitar nr. 198/2023, statuează că: *”(8) În cazul în care elevii nu sunt școlarizați în satul, comuna, orașul sau municipiul de domiciliu şi nu beneficiază de existența serviciilor de transport public, aceștia beneficiază, pe durata cursurilor școlare, de o sumă forfetară lunară al cărei cuantum se stabilește anual, cu avizul conform al ANRSC, prin hotărâre a consiliului judeţean, în funcție de distanța dintre unitatea de învățământ şi domiciliu. În toate cazurile, DJIP/DMBIP realizează analize semestriale cu privire la aceste situații şi le prezintă Ministerului Educației şi autorităților locale competente în vederea extinderii serviciilor publice de transport de persoane”.*

Având în vedere cele ce preced, propunem inițierea și aprobarea de către plenul forumului deliberativ a proiectului de hotărâre privind aprobarea valorii unitare lei/kilometru aferentă sumei forfetare lunare și aprobarea sumei forfetare pe zi, acordată elevilor din județul Vrancea care sunt școlarizați în altă localitate decât cea de domiciliu și nu beneficiază de existența serviciului de transport public, în anul școlar 2024-2025.

**Șef serviciu,**

**Claudia MOCANU**

**Întocmit**

**Ionuț PALADE**